smcproject/ml-wiki-sentences huggingface dataset:
, Chiangrai Times , 2013 ↑ "12 years until elephants are all wiped out as one dies every 15 minutes" , Metro , 2013 ↑ Jason Bell, "World Elephant Day - time to take stock" Archived 2014-08-08 at the Wayback Machine .
, Africa Geographic , 2013 ↑ Bettina Wassener, "Mourning the Elephants" , The New York Times , 2012 ↑ Fidelis E. Satriastanti, "Sumatran Elephants Still Face Imminent Threats" , Jakarta Globe , 2013
ലോംസ്‍ഡാൽ-വിസ്റ്റെൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Lomsdal%E2%80%93Visten_National_Park
ലോംസ്‍ഡാൽ-വിസ്റ്റെൻ ദേശീയോദ്യാനം ( Norwegian : Lomsdal–Visten nasjonalpark , Southern Sami : Njaarken vaarjelimmiedajve ) 2009 ജൂൺ 26 നു സ്ഥാപിതമായ ഒരു നോർവീജിയൻ ദേശീയോദ്യാനമാണ്.
ഈ ദേശീയോദ്യാനത്തിലെ ആകെ സംരക്ഷിത പ്രദേശം 1,102 ചതുരശ്ര കിലോമീറ്ററാണ് (425 ചതുരശ്ര മൈൽ).
ഇത് സ്ഥിതിചെയ്യുന്നത് നോർവേയിലെ നോർഡ്‍ലാൻഡ് കൌണ്ടിയിലാണ്.
ബ്രോണ്ണോയ്, വെവെൽസ്റ്റാഡ്, ഗ്രെയിൻ, വെഫ്‍സൻ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിലുൾക്കൊള്ളുന്നു.
ഈ പ്രദേശത്തെ ഭൂപ്രകൃതി വലിയ വൈവിധ്യമാർന്നതും നിരവധി നദികൾ നിറഞ്ഞതാണ്.
കുത്തനെയുള്ള വശങ്ങളുള്ള ഫ്‍ജോർഡ്‍സുകളും ഇലപൊഴിയും കാടുകളും, കോണിഫറസ് വനങ്ങളും പർവ്വതമേഖലകളും ആൽപൈൻ കൊടുമുടികളും ഉൾപ്പെടുന്നതാണ് ഈ ദേശീയോദ്യാനം.
സമ്പന്നമായതും വ്യത്യസ്തമായതുമായ ഭൂശാസ്ത്രമാണ് ഈ മേഖലയെ സംരക്ഷിക്കുന്നതിനുള്ള മറ്റൊരു പ്രധാന കാരണം.
ചുണ്ണാമ്പു ഗുഹകൾ, ഭൂഗർഭ നദികൾ, ആർച്ചുകൾ, അസാധാരണമായ കാലാവസ്ഥ എന്നിവ ഇവിടെ കാണുവാൻ സാധിക്കുന്നു.
അവലംബം ↑ {{ cite journal }} :  CS1 maint: unrecognized language ( link ) ↑ {{ cite encyclopedia }} :  CS1 maint: unrecognized language ( link ) ↑ {{ cite journal }} : Cite journal requires | journal= ( help )
ലോക അൽഷെമേഴ്സ് ദിനം
ലോകമെമ്പാടും, അൽഷെമേഴ്സ് രോഗത്തിന് (മറവിരോഗം: Alzheimer's disease: AD) എതിരെ ഉള്ള പ്രവർത്തനങ്ങൾ ശക്തിപ്പെടുത്തുന്നതിനുള്ള ലോക അൽഷെമേഴ്സ് ദിനം ആണ് എല്ലാ വർഷവും സെപ്റ്റംബർ 21.
ലോകത്തിന്റെ വിവിധ ഭാഗങ്ങളിൽ പ്രവർത്തിക്കുന്ന 76  അൽഷെമേഴ്സ് ഘകങ്ങളുടെ  കൂട്ടായ്മയായ അൽഷെമേഴ്സ് ഡിസീസ്   ഇന്റർനാഷണൽ (Alzheimer's Disease International) ആണ് ലോക അൽഷെമേഴ്സ്  ദിന പ്രവർത്തനങ്ങൾ എകോപിപ്പിക്കുന്നത്.
ഇന്ത്യയിൽ , അൽഷെമേഴ്സ് ഡിസീസ്  ഇന്റർനാഷണലിന്റെ  വളരെ സജീവമായ ഒരു ഘടകമാണ് കേരളത്തിൽ കുന്നംകുളം ആസ്ഥാനമായി പ്രവത്തിക്കുന്ന അൽഷിമേഴ്‌സ് ആൻഡ് റിലേറ്റഡ് ഡിസോർഡേഴ്‌സ് സൊസൈറ്റി ഓഫ് ഇന്ത്യ (ARDSI).
കേരളത്തിലെ വിവിധ പട്ടണങ്ങൾ ഉൾപ്പെടെ ഇന്ത്യയുടെ വിവിധ ഭാഗങ്ങളിൽ  ഈ സംഘടന പ്രവർത്തിക്കുന്നു.
ഇതിന്റെ ദേശീയ ചെയർമാൻ ഡോ.കെ. ജേക്കബ് റോയ് ആണ്.
എന്താണ്  അൽഷെമേഴ്സ് രോഗം
മറവി ഉണ്ടാക്കുന്ന രോഗമാണ് അൽഷെമേഴ്സ് അഥവാ മറവിരോഗം .
തലച്ചോറിലെ തകരാർ മൂലമുണ്ടാവുന്ന ബുദ്ധിമാന്ദ്യം എന്ന് ഈ രോഗാവസ്ഥയെ സാമാന്യമായി വിളിക്കാം(ഓർഗാനിക് മെൻറൽ ഡിസ് ഓർഡർ OMD).
സാവധാനം മരണകാരണമാവുന്നതും ഇപ്പോൾ ചികിത്സയില്ലാത്തതുമായ ഒരു രോഗമാണ്‌.
ഡിമെൻഷ്യ (മേധക്ഷയം) വിഭാഗത്തിൽ ഏറ്റവും കൂടുതലായി കാണപ്പെടുന്ന അസുഖവും  ഇതാണ്‌.
, സാധാരണയായി പ്രായാധിക്യത്താൽ മസ്തിഷ്കത്തിലുണ്ടാകുന്ന ഘടനാപരമോ രാസപരമോ ആയ പ്രവർത്തനത്തെ സംബന്ധിച്ച തകരാറോ മസ്തിഷ്കധർമ്മത്തെ ബാധിക്കുന്ന ശാരീരിക, മാനസിക പ്രവർത്തനങ്ങളുടെ തകരാറോ മൂലമാണ്  ഈ അവസ്ഥ ഉണ്ടാകുന്നത്.
പ്രശ്നത്തിന്റെ ഗൗരവം
അൽഷെമേഴ്സ് രോഗം ബാധിച്ചവരായി ഇപ്പോൾ (2011 ), 36  മില്യൺ ആളുകൾ ഉണ്ട് .
2050  ആവുമ്പോഴേക്കും ഇത് 115  മില്യണിൽ എത്തും.
രോഗിയുടെ ജീവതം നാശമാക്കുന്നതോടൊപ്പം , അവരുടെ കുടുംബങ്ങളെയും , രോഗിയെ പരിചരിക്കുന്നവരുടെയും സമുഹത്തിന്റെ  തന്നെയും സുസ്ഥിതി തകർക്കപ്പെടുന്നു.
2010 ലെ ആഹ്വാന സന്ദേശം മേധക്ഷയം....
പ്രവർത്തിക്കുള്ള സമയം ഇപ്പോഴാണ് (Dementia... It is time for action) .
2011  ലെ ആഹ്വാന സന്ദേശം മേധക്ഷയത്തിന്റെ മുഖങ്ങൾ (Faces of Dementia) ഇതും കാണുക ആൽറ്റ്സ്‌ഹൈമേഴ്സ് രോഗം അവലംബം http://www.alzheimers.org.in%5Bപ്രവർത്തിക്കാത്ത+കണ്ണി%5D http://www.alz.co.uk/adi/wad/ http://www.alzheimers.org.uk/site/scripts/documents_info.php?documentID=100 http://www.mykerala.net/alzheimer/man.html Archived 2011-09-09 at the Wayback Machine .
ലിൻസിയ ഇംഗ്ലീഷ് വിലാസം https://ml.wikipedia.org/wiki/Linxia
ചൈനയിലെ ഗാൻസു പ്രവിശ്യയിലെ ഒരു നഗരമാണ് ലിൻസിയ .
(Chinese: 河州; pinyin: Hézhōu; Wade–Giles: Ho-chou), ഹെസൗ എന്ന പേരിലും ഇതറിയപ്പെടുന്നു.
പ്രവിശ്യാ തലസ്ഥാനമായ ലാൻ‌ഷൗവിന്റെ തെക്കുപടിഞ്ഞാറായി 150 കിലോമീറ്റർ (93 മൈൽ) (റോഡ് മാർഗം) ഡാക്സിയ നദിയുടെ താഴ്വരയിലാണ് ഇത് സ്ഥിതിചെയ്യുന്നത് ( മഞ്ഞ നദിയുടെ വലതു കൈവഴിയായി).
അവലംബം Linxia City എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിൻഹെഹ്റാപ്റ്റർ ഇംഗ്ലീഷ് വിലാസം https://ml.wikipedia.org/wiki/Linheraptor
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ലിൻഹെഹ്റാപ്റ്റർ .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ദിനോസറുകളിൽ ഒന്നാണ് ഇവ.
വളരെ ചെറിയ ഒരു ദിനോസർ ആയിരുന്നു ഇവ 1.8 മീറ്റർ മാത്രം ആയിരുന്നു ഇവയുടെ നീളം .
ഏകദേശം പൂർണമായ ഒരു ഒറ്റ ഫോസിൽ മാത്രം ആണ് കിട്ടിയിട്ടുള്ളത്.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/l/linheraptor.html Archived 2017-02-07 at the Wayback Machine .
Fossil of Linheraptor .
Life restoration of Linheraptor exquisitus by paleoartist Julius T. Csotonyi Archived 2010-06-16 at the Wayback Machine .
ലിൻഷോട്ടൻ Jan Huygen van Linschoten
16-ആം നൂറ്റാണ്ടിൽ ഇന്ത്യയിലെത്തിയ ഡച്ച് സഞ്ചാരിയാണ് യാൻ ഹൈഗൻ വാൻ ലിൻഷോട്ടൻ (Jan Huygen van Linschoten).
1563-ൽ ജനിച്ച ഇദ്ദേഹം പ്രമുഖനായ സഞ്ചാരിയും എഴുത്തുകാരനും വ്യാപാരിയുമായിരുന്നു.1583-ൽ ലിൻഷോട്ടൻ ഗോവയിലെത്തി.
അഞ്ച് വർഷത്തോളം പോർച്ചുഗീസ് ആർച്ചുബിഷപ്പിന്റെ സെക്രട്ടറിയായിരുന്നു ഇന്ത്യയിൽ ചിലവഴിച്ചു.
പോർച്ചുഗീസുകാർ ഒരു നൂറ്റാണ്ടോളം രഹസ്യമാക്കിവെച്ചിരുന്ന സുപ്രധാനമായ ധാരാളം ഭൂപടങ്ങളും സമുദ്രയാത്രയെയും കച്ചവടത്തേയും സംബന്ധിക്കുന്ന വിവരങ്ങളും ലിൻഷോട്ടന്റെ കൈയ്യിലെത്തി.
അദ്ദേഹം ആ വിവരങ്ങൾ അതീവരഹസ്യമായി പകർത്തിയെടുത്തു.
ചിത്രം വരയ്ക്കുവാനുള്ള കഴിവ് പ്രയോജനപ്പെടുത്തി അദ്ദേഹം ഭൂപടങ്ങൾ പകർത്തിവരക്കുകയും പുതിയവ വരക്കുകയും ചെയ്തു.
ആർച്ബിഷപ്പിന്റെ മരണശേഷം ലിൻഷോട്ടൻ 1589-ൽ പോർച്ചുഗലിലേക്ക് തിരിച്ചുപോയി.
ഇടയ്ക്ക് ചില സ്ഥലങ്ങളിൽ തങ്ങിയതിനാൽ 1592-ലാണ് അദ്ദേഹം ലിസ്ബണിലെത്തിയത്.
ഈ യാത്രക്കുശേഷം പിന്നീട് വില്ലെം ബാരെന്റ്സ് എന്ന ഡച്ച് സഞ്ചാരിക്കൊപ്പം രണ്ട് യാത്രകൾ നടത്തി.
സ്വന്തം നാടായ ഹോളണ്ടിലേക്ക് മടങ്ങിയ ലിൻഷോട്ടൻ താൻ തന്റെ യാത്രകളിലൂടെ ശേഖരിച്ച വിവരങ്ങളെല്ലാം ചേർത്ത് 1596-ൽ 'ഇറ്റിനെരാരിയോ' എന്ന പുസ്തകം രചിച്ചു.
ഈ കൃതിയിലെ വിലപ്പെട്ട വിവരങ്ങൾ പിൽകാലത്തു ഡച്ചുകാർക്കും ബ്രിട്ടീഷുകാർക്കും ഫ്രഞ്ചുകാർക്കും ഇന്ത്യയുൾപ്പെടെയുള്ള പ്രദേശങ്ങളിലെ പോർച്ചുഗീസ് ആധിപത്യം ഇല്ലാതാക്കാൻ സഹായകമായി.
1606-ൽ ലിൻഷോട്ടൻ ഡച്ച് ഈസ്റ്റ് ഇന്ത്യ കമ്പനിയിൽ ചേർന്നു.
അദ്ദേഹം ശേഖരിച്ച വിവരങ്ങളാണ് ഡച്ചുകാരെ ഇന്ത്യയിലേക്ക് വരാൻ പ്രാപ്തരാക്കിയത്.
ഭൂപടങ്ങൾ മാത്രമല്ല ഏതു വഴിയിലൂടെ പോയാൽ പോർച്ചുഗീസുകാരുടെ കണ്ണിൽ പെടാതിരിക്കാം എന്നതടക്കം നിർണായകമായ സംഭാവനകൾ നെതർലൻഡിനു നൽകി.1611 ഫെബ്രുവരി 8-ന് ലിൻഷോട്ടൻ അന്തരിച്ചു.
ലീ കെച്യാങ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Li_Keqiang
ജനകീയ ജനാധിപത്യ ചൈനയുടെ പ്രീമിയറും ചൈനീസ് കമ്യൂണിസ്റ്റ് പാർടിയുടെ പോളിറ്റ്ബ്യൂറോ അംഗവുമാണ് ലി കെക്യാങ് .
ലീ കോക്കറൽ
മാനേജ്മെന്റെ പരിശീലകനും വാൾട്ട് ഡിസ്നി സ്ഥാപനങ്ങളുടെ ഭരണമേധാവിയുമായി പ്രവർത്തിച്ചിരുന്ന (2006 വരെ) വ്യക്തിയാണ് ലീ കോക്കറൽ (ജ: 1944- ഒക്ലഹോമ ).
അദ്ദേഹത്തിന്റെ ക്രിയേറ്റിങ്ങ് മാജിക് എന്ന ഗ്രന്ഥം 12 ഭാഷകളിലേയ്ക്കു തർജ്ജിമ ചെയ്യപ്പെട്ടിട്ടുണ്ട്.
പ്രധാന ബഹുമതികൾ ഗോൾഡൻ ചെയിൻ അവാർഡ് സിൽവർ പ്ലേറ്റ് അവാർഡ് Excellence In Production Operations Management and Leadership (POMS) from the Productions and Operations Management Society.
പുറംകണ്ണികൾ Lee Cockerell Website Dose of Leadership Website അവലംബം
ലീ ചൂ നിയോ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ലീ ചൂ നിയോ ( Chinese ; 7 സെപ്റ്റംബർ 1895 - 7 സെപ്റ്റംബർ 1947) സിംഗപ്പൂരിൽ പ്രാക്ടീസ് ചെയ്ത ആദ്യത്തെ വനിതാ മെഡിക്കൽ ഡോക്ടറായിരുന്നു.
അവരുടെ പിതാവ് ലീ ഹൂൺ ലിയോങ് ഒരു വ്യാപാരിയായിരുന്നു.
അച്ഛന്റെ രണ്ടാം ഭാര്യ മാക് ഹുപ് സിൻ ആയിരുന്നു അവളുടെ അമ്മ.
സിംഗപ്പൂരിന്റെ ആദ്യ പ്രധാനമന്ത്രിയായിരുന്ന ലീ കുവാൻ യൂവിന്റെ അമ്മായി കൂടിയായിരുന്നു ലീ ചൂ നിയോ; അവന്റെ പിതാവ് അവളുടെ അർദ്ധസഹോദരൻ ലീ ചിൻ കൂൺ ആയിരുന്നു.
സിംഗപ്പൂർ ചൈനീസ് ഗേൾസ് സ്കൂളിലും റാഫിൾസ് ഗേൾസ് സ്കൂളിലും ലീ പഠിച്ചു.
1911-ൽ സീനിയർ കേംബ്രിഡ്ജ് സർട്ടിഫിക്കറ്റ് നേടുന്ന ആദ്യത്തെ സ്ട്രെയിറ്റ് ചൈനീസ് പെൺകുട്ടിയായി ലീ ചൂ നിയോ മാറി, 1919-ൽ സിംഗപ്പൂരിലെ കിംഗ് എഡ്വേർഡ് VII കോളേജ് ഓഫ് മെഡിസിനിൽ നിന്ന് ബിരുദം നേടി.
ജനറൽ ആശുപത്രിയിലെ രണ്ട് സ്ത്രീകളുടെ വാർഡുകളുടെ മേൽനോട്ടത്തിൽ അസിസ്റ്റന്റ് സർജനായി അവർ ആദ്യം സേവനമനുഷ്ഠിച്ചു.
ലീ ചൂ നിയോ 1922 സെപ്റ്റംബർ 21-ന് 114 എമറാൾഡ് ഹില്ലിൽ വച്ച് ടിയോ കൂൺ ലിമിനെ വിവാഹം കഴിച്ചു, കൂടാതെ ഒരു മകനും, ലയണൽ ടിയോ ചെങ് ആനും, എലീൻ ടിയോ ചെങ് സിം, വിന്നി ടിയോ ചെങ് കിം എന്നീ രണ്ട് പെൺമക്കളും ജനിച്ചു.
വർഷങ്ങളോളം സർക്കാർ സർവീസിൽ ജോലി ചെയ്ത ശേഷം ജോലി രാജിവെച്ച് ഭർത്താവിനെ അനുഗമിച്ച് ക്വാലാലംപൂരിൽ ബിസിനസ്സ് നടത്തി.
എന്നിരുന്നാലും, 1930-ൽ, അവർ സിംഗപ്പൂരിലേക്ക് മടങ്ങി, ബ്രാസ് ബാസാ റോഡിൽ സ്വന്തം ക്ലിനിക്ക് ലീ ഡിസ്പെൻസറി തുറന്നു.
അവിടെ പ്രസവ പരിചരണത്തിൽ  ആയിരുന്നു വൈദഗ്ദ്ധ്യം.
അവളുടെ മെഡിക്കൽ ജോലിക്ക് പുറമേ, 1915-ൽ സ്ഥാപിതമായ ചൈനീസ് ലേഡീസ് അസോസിയേഷൻ ഓഫ് മലയയുടെ (പിന്നീട് ചൈനീസ് വിമൻസ് അസോസിയേഷൻ എന്ന് വിളിക്കപ്പെട്ടു) സ്ഥാപകയും ആയിരുന്നു, അത് യുദ്ധത്തിനായി ഫണ്ട് സ്വരൂപിക്കുകയും ആഭ്യന്തര കഴിവുകൾ പഠിപ്പിക്കുകയും ഔട്ട്ഡോർ സ്പോർട്സ് അവതരിപ്പിക്കുകയും ഒരു രക്ഷാപ്രവർത്തനം സ്പോൺസർ ചെയ്യുകയും ചെയ്തു.
അപകടസാധ്യതയുള്ള സ്ത്രീകൾക്കുള്ള വീട്.
വർഷങ്ങളോളം അസോസിയേഷന്റെ ഓണററി സെക്രട്ടറിയായി പ്രവർത്തിച്ചു.
1925-ൽ അവരും മറ്റ് രണ്ട് സ്ത്രീകളും ചൈനീസ് വിവാഹ കമ്മിറ്റിയിൽ നിയമിക്കപ്പെട്ടു, അത് സ്ട്രെയിറ്റ് സെറ്റിൽമെന്റുകളിൽ ചൈനീസ് വിവാഹവും വിവാഹമോചനവും നിയന്ത്രിക്കുന്നതിനുള്ള നിയമങ്ങളുടെ ആവശ്യകതയെക്കുറിച്ച് അന്വേഷിച്ചു.
സ്ത്രീകൾ ബഹുഭാര്യത്വം അവസാനിപ്പിക്കണമെന്ന് ചൈനീസ് വിവാഹ കമ്മിറ്റി കണ്ടെത്തി, പുരുഷന്മാർ അങ്ങനെ ചെയ്തില്ല; അവരുടെ കണ്ടെത്തലുകൾ 1961-ലെ ബഹുഭാര്യത്വത്തെ നിയമവിരുദ്ധമാക്കിയ സ്ത്രീകളുടെ ചാർട്ടർ പാസാക്കുന്നതിന്റെ പ്രാഥമികമായിരുന്നു.
ലീ ചൂ നിയോ 1947 സെപ്റ്റംബർ 7-ന് അന്തരിച്ചു, അവരെ അടക്കിയത് സിംഗപ്പൂരിലെ ബുക്കിറ്റ് ബ്രൗൺ ചൈനീസ് സെമിത്തേരിയിലാണ്.
സിംഗപ്പൂർ വിമൻസ് ഹാൾ ഓഫ് ഫെയിം 2014-ൽ സൃഷ്ടിക്കപ്പെട്ടു, അതേ വർഷം തന്നെ "ആരോഗ്യം" എന്ന വിഭാഗത്തിൽ ലീ ചൂ നിയോയെ അതിൽ ഉൾപ്പെടുത്തി.
ലിൻഹേവെനേറ്റർ ഇംഗ്ലീഷ് വിലാസം https://ml.wikipedia.org/wiki/Linhevenator
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ലിൻഹേവെനേറ്റർ .
2009 ൽ ആണ് ഇവയുടെ ഫോസിൽ കണ്ടു കിട്ടുന്നത് , 2011  വർഗ്ഗീകരണവും നടന്നു .
അവലംബം പുറത്തേക്കുള്ള കണ്ണികൾ Theropoda post on Linhevenator http://www.prehistoric-wildlife.com/species/l/linhevenator.html Archived 2016-12-28 at the Wayback Machine .
ലിൽ വെയ്ൻ
ഒരു അമേരിക്കൻ റാപ്പറും ഗായകനുമാണ് ഡ്വെയ്ൻ മൈക്കൽ കാർട്ടർ ജൂനിയർ എന്ന ലിൽ വെയ്ൻ (ജനനം സെപ്റ്റംബർ 27, 1982).
നാല് ഗ്രാമി പുരസ്കാരങ്ങളടക്കം നിരവധി ബഹുമധികൾ നേടിയിട്ടുള്ള ഇദ്ദേഹം നിലവിൽ ബിൽബോർഡ് ഹോട്ട് 100 ചാർട്ടിൽ ഏറ്റവും ഗാനങ്ങൾ ഉള്ള കലാകാരനാണ്.
ലോകമെമ്പാടുമായി 10 കോടിയിലധികം ആൽബങ്ങൾ വിറ്റഴിച്ചിട്ടുള്ള ഇദ്ദേഹം എക്കാലത്തെയും മികച്ച കലാകാരന്മാരിൽ ഒരാളാണ്.
വലയം (ഗണിതം) ഇംഗ്ലീഷ് വിലാസം https://ml.wikipedia.org/wiki/Ring_(mathematics)
ഗണിതത്തിലെ ഒരു ബീജീയഘടനയാണ്‌ വലയം അഥവാ റിങ്ങ് .
ചില നിർണ്ണീതസവിശേഷതകളുള്ള രണ്ട് ദ്വയാങ്കസംക്രിയകൾ നിർവചിക്കപ്പെട്ടിട്ടുള്ള ഗണമാണിത് .
ഈ ദ്വയാങ്കസംക്രിയകളെ സാധാരണഗതിയിൽ സങ്കലനം എന്നും ഗുണനം എന്നും വിളിക്കുന്നു.
ഗണം സങ്കലനം സംക്രിയയായി പരിഗണിക്കുമ്പോൾ ഒരു ആബേലിയൻ ഗ്രൂപ്പും ഗുണനം സംക്രിയയായി കണക്കാക്കുമ്പോൾ ഒരു മോണോയ്ഡുമായിരിക്കണം .
ഗുണനം സങ്കലനത്തിനുമേൽ വിതരണനിയമം പാലിക്കുകയും ചെയ്യണം.
ഉദാഹരണമായി, പൂർണ്ണസംഖ്യകളുടെ ഗണം സങ്കലനവും ഗുണനവും ദ്വയാങ്കസംക്രിയകളായുള്ള വലയമാണ്‌.
ഗണിതത്തിലെ മറ്റ് പല ഗണങ്ങളുടെയും സവിശേഷതകളെ വിശദീകരിക്കാൻ വലയങ്ങളെ ഉപയോഗിക്കാം.
ഇന്നത്തെ ഗണിതത്തിന്റെ ഒഴിവാക്കാനാകാത്ത ഭാഗമാണ്‌ വലയങ്ങൾ.
വലയങ്ങളെക്കുറിച്ച് പഠിക്കുന്ന ഗണിതശാഖ വലയസിദ്ധാന്തം അഥവാ റിങ്ങ് തിയറി എന്നറിയപ്പെടുന്നു.
വലകടിയൻ കടൽപാമ്പ് ഇംഗ്ലീഷ് വിലാസം https://ml.wikipedia.org/wiki/Enhydrina_schistosa
നമ്മുടെ കടൽത്തീരങ്ങളിൽ സാധാരണയായി കാണപ്പെടുന്ന ഒരു തരം കടൽപ്പാമ്പാണ് വലകടിയൻ കടൽപാമ്പ് (hook-nosed sea snake).
ശരീരത്തിന് ഇളം നീലകലർന്ന ചാരനിറമാണ്.
വാൽ തുഴയുടെ ആകൃതിയിലും.
ശരാശരി ഒന്നര മീറ്ററോളമാണ് നീളം.
മഴക്കാലം കഴിയുമ്പോൾ മീൻപിടുത്തക്കാരുടെ വലയിൽ കുടുങ്ങി ഈ പാമ്പുകൾ കരയിലെത്താറൂണ്ട്.
വലയിൽ കടിച്ച് പിടിച്ചിരിക്കുന്ന സ്വഭാവമുള്ളതുകൊണ്ടാന് വലകടിയൻ കടൽപാമ്പ് എന്ന് വിളിയ്ക്കുന്നത്.
മൂർഖനേക്കാൾ പത്തിരട്ടി വീര്യമുള്ള വിഷപ്പാമ്പാണെങ്കിലും ഇവ അപൂർവ്വമായി മാത്രമേ കടിയ്ക്കാറുള്ളു.
വലകടിയൻ കടൽപാമ്പ് കുഞ്ഞുങ്ങളെ പ്രസവിയ്ക്കുകയാണ് ചെയ്യുക.
ഒരു പ്രസവത്തിൽ 4 മുതൽ 9 വരെ കുഞ്ഞുങ്ങളുണ്ടാവും.
മത്സ്യങ്ങളാണ് പ്രധാന ഭക്ഷണം.
വെള്ളവയറൻ പരുന്തിന്റെ പ്രധാന ഭക്ഷണം ഈ കടൽ പാമ്പുകളാണ്.
അവലംബം പുറത്തേക്കുള്ള കണ്ണികൾ IUCN Red List of Threatened Species Enhydrina schistosa റെപ്‌റ്റൈൽ ഡാറ്റാബേസിൽ നിന്നും The Reptile House Archived 2006-10-31 at the Wayback Machine .
വലജം
ഒരു മലയാള ഭാഷ വൃത്തമാണ് വലജം .
ശക്വരിഛന്ദസ്സിലുള്ള വൃത്തമാണിത്.
ലക്ഷണം “ നജനനലം ഗുരുവുമിഹ വലജമാം ”
വലമ്പൂർ
മലപ്പുറം ജില്ലയിൽ അങ്ങാടിപ്പുറം ഗ്രാമപഞ്ചായത്തിലെ ഒരു ഗ്രാമമാണ് വലമ്പൂർ .
നിലമ്പൂർ - പെരിന്തൽമണ്ണ റൂട്ടിൽ പട്ടിക്കാട് റെയിൽ‌വേ കവലയിൽനിന്നും വലത്തോട്ട് തിരിഞ്ഞ് മഞ്ചേരി - പെരിന്തൽമണ്ണ റൂട്ടിലെ തിരൂർക്കാട് അവസാനിക്കുന്ന പാതയിൽ അവസാനിക്കുന്ന ഒരു പാതയുണ്ട്.
ഈ പാതയിലെ പ്രധാന കവലയാണ് വലമ്പൂർ .
വലമ്പൂർ വില്ലേജ് ആപ്പീസ് ആണ് പ്രധാന സർക്കാർ സ്ഥാപനം.
എൽപി സ്കൂൾ വലമ്പൂർ  ഇവിടെയുണ്ട്.
വലമ്പൂർ പഴയ ജുമാമസ്ജിദ് പൌരാണികവും പ്രൌഢവുമാണ്.
പ്രദേശത്തിന്റെ നല്ലൊരു ഭാഗവും ചെറിയ മലകളാൽ ചുറ്റപ്പെട്ടു കിടക്കുന്നുണ്ട്.
നിലമ്പൂർ - ഷൊർണൂർ റെയിൽപ്പാത കടന്ന് പോകുന്നത് പ്രദേശത്ത് കൂടിയാണ്.
അങ്ങാടിപ്പുറം പഞ്ചായത്ത് പ്രാഥമിക ആരോഗ്യ കേന്ദ്രം നിലനിൽക്കുന്നത് വലമ്പൂർ പ്രദേശത്താണ്.
ആദിപരാശക്തി ക്ഷേത്രം, സെന്റ്മേരീസ് ചർച്ച് എന്നിവയും ഇവിടുത്തെ ആരാധനാലയങ്ങളാണ് .
കോഴിക്കോട്-പാലക്കാട് ദേശീയ പാതയെയും സംസ്ഥാന പാതയെയും ബന്ധിപ്പിക്കുന്ന ബൈപാസ് കൂടിയാണ് വലമ്പൂർ റോഡ്.
വലമ്പൂർ പോത്തുപൂട്ട്
വലമ്പൂരിലെ പ്രധാന ഉത്സവമാണ് വലമ്പൂർ പോത്ത്പൂട്ട്.
ഇത് എല്ലാവർഷവും ഇവിടെ ജനങ്ങളുടെ അഭൂതപൂർവ്വമായ ഉത്സാഹത്തോടെ നടത്തപ്പെടുന്നു, കാൽപ്പന്ത് കളിക്കും വലമ്പൂർ പേര് കേട്ട സ്ഥലമാണ്.
↑ http://suprabhaatham.com/വലമ്പൂർ-വഴി-മഞ്ചേരിയില/ ↑ https://localnews.manoramaonline.com/malappuram/local-news/2018/02/03/05-m1-anand-temple.html ↑ https://www.youtube.com/watch?v=sXtLvyKmA6k
വലംപിരി ശംഖ് ഇംഗ്ലീഷ് വിലാസം https://ml.wikipedia.org/wiki/Dakshinavarti_Shankh പ്രമാണം:Sri Lakshmi Consh.jpg Genuine Valampuri Lakshmi Conch Shell from Indian Ocean
വലംപിരി ശംഖ് , ശ്രീ ലക്ഷ്മി ശംഖ് എന്നീ പേരുകളിൽ അറിയപ്പെടുന്നത് ഇന്ത്യൻ മഹാസമുദ്രത്തിൽ കാണപ്പെടുന്ന ടർബിനെല്ല പൈറം എന്ന ഒരു തരം ഇരപിടിയൻ കടൽ ഒച്ചിന്റെ വലത്തേയ്ക്ക് തിരിയുന്ന തരം അപൂർവ്വമായി കാണപ്പെടുന്ന തോടിനെയാണ്.
വലന്റിന അബു ഒഖ്‌സ ഇംഗ്ലീഷ് വിലാസം https://ml.wikipedia.org/wiki/Valantina_Abu_Oqsa
പലസ്തീനിയൻ അഭിനേത്രിയും നാടക സംവിധായകയും കവയിത്രിയും നാടക രചയിതാവുമാണ് വാലന്റിന അബു ഒഖ്‌സ ( English : Valantina Abu Oqsa ) ആദ്യകാല ജീവിതം
1967 ഡിസംബർ മൂന്നിന് വടക്കൻ ഫലസ്തീനിലെ അപ്പർ ഗലീലിയിലെ മഹ്‌ലിയ ഗ്രാമത്തിൽ ജനിച്ചു.
ഇപ്പോൾ കുടുംബസമേതം ഇസ്രയേലിലെ ഹൈഫയിൽ താമസിക്കുന്നു.
ക്യാപ് ടൗണിൽ നടന്ന പത്താമത് അന്താരാഷ്ട്ര വനിതാ നാടകകൃത്ത് കോൺഫ്രൻസ് മാനേജിങ് കമ്മിറ്റി അംഗമായിരുന്നു .
1986ൽ ജെറുസലേമിൽ അൽ ഹകവത്തി നാടക ഗ്രൂപ്പ് ആരംഭിച്ചു .
നിർമ്മാതാവ്, എഴുത്തുകാരി, സംവിധായക എന്നീ നിലകളിൽ പ്രശസ്തയാണ്.
ഫലസ്തീനിയൻ തിയേറ്റർ ലീഗ് സ്ഥാപക നേതാക്കളിൽ ഒരാളാണ്.
വലപ്പാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Valapad_Gramapanchayat
തൃശ്ശൂർജില്ലയിലെ , ചാവക്കാട് താലൂക്കിൽ തളിക്കുളം ബ്ലോക്കിലാണ് വലപ്പാട് വില്ലേജിന്റെ പരിധിയിൽ ഉൾപ്പെടുന്ന 16.33 ചതുരശ്രകിലോമീറ്റർ വിസ്തീർണ്ണമുള്ള വലപ്പാട് ഗ്രാമപഞ്ചായത്ത് സ്ഥിതി ചെയ്യുന്നത്.
2015 ലെ തിരഞ്ഞെടുപ്പിൽ തോമസ് മാസ്റ്റർ പഞ്ചായത്ത്  പ്രസിഡന്റ് ആയി തെരഞ്ഞെടുക്കപ്പെട്ടു.
അതിരുകൾ തെക്ക്‌ - എടത്തിരുത്തി പഞ്ചായത്ത് വടക്ക് - നാട്ടിക പഞ്ചായത്ത് കിഴക്ക് - നാട്ടിക, എടത്തിരുത്തി എന്നീ പഞ്ചായത്തുകളും കനോലികനാലും പടിഞ്ഞാറ് - അറബിക്കടൽ വാർഡുകൾ വലപ്പാട്‌ ബീച്ച് പഞ്ചായത്ത്‌ ഓഫീസ് വലപ്പാട്‌ സെൻറർ വലപ്പാട്‌ ഹൈസ്കൂൾ ഇല്ലിക്കുഴി ആനവിഴുങ്ങി കോതകുളം വെസ്റ്റ്‌ മൈത്രി പയച്ചോട് എടമുട്ടം പാലപ്പെട്ടി പാട്ടുകുളങ്ങര കഴിമ്പ്രം മഹാത്മ എളവാരം കരയാമുട്ടം ഫിഷറീസ് സ്കൂൾ ചാലുകുളം അഞ്ചങ്ങാടി കോതകുളം ബീച്ച് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് തളിക്കുളം വിസ്തീര്ണ്ണം 16.33 ചതുരശ്ര കിലോമീറ്റർ ജനസംഖ്യ 33,078 പുരുഷന്മാർ 15,685 സ്ത്രീകൾ 17,393 ജനസാന്ദ്രത 2026 സ്ത്രീ : പുരുഷ അനുപാതം 1109 സാക്ഷരത 91.52% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/valapadpanchayat Archived 2013-09-17 at the Wayback Machine .
വലചി ഇംഗ്ലീഷ് വിലാസം https://ml.wikipedia.org/wiki/Valaji
കർണാടകസംഗീതത്തിലെ ഒരു രാഗമാണ് വലചി .
16ആം മേളകർത്താരാഗമായ ചക്രവാകത്തിന്റെ ജന്യരാഗമായി കണക്കാക്കുന്നു.
ഇത് ഒരു ഔഢവരാഗമാണ് .
ഇതിൽ അഞ്ച് സ്വരങ്ങളാണുള്ളത്.
ഹിന്ദുസ്ഥാനീസംഗീതത്തിലെ കലാവതി രാഗം ഈ രാഗമാണ്.
ഹിന്ദുസ്ഥാനി സംഗീതത്തിലെ കലാവതി രാഗത്തിലെ സ്വരങ്ങൾ ഉൾക്കൊള്ളുന്ന വലചി (സഗപധനിസ-സനിധപഗസ)യിൽ മുത്തയ്യാഭാഗവതരുടെ 'ജാലന്തറ' എന്നകൃതി പ്രസിദ്ധമാണ്.
വലചിയെ 'വലജി' എന്നും വിളിക്കാറുണ്ട്.
വലചി ഒരു സമരാഗമാണ്.
ഇതിൽ ഋഷഭവും മദ്ധ്യമവും ഇല്ല.
ആരോഹണം : സ ഗ 3 പ ധ 2 നി 2 സ അവരോഹണം : സ നി 2 ധ 2 പ ഗ 3 സ അവലംബം ↑ Ragas in Carnatic music by Dr. S. Bhagyalekshmy, Pub.
വലപ്പാട് ഇംഗ്ലീഷ് വിലാസം https://ml.wikipedia.org/wiki/Valapad
കേരളത്തിലെ തൃശൂർ ജില്ലയിലെ ഒരു  ഗ്രാമമാണ് വലപ്പാട് .
തൃശൂർ ടൗണിൽ നിന്നും 24 കിലോമീറ്റർ അകലെ മണപ്പുറം എന്ന പ്രദേശത്തിലാണ് ഈ ഗ്രാമം ഉൾപ്പെടുന്നത്.
ദേശീയപാത 66 ഈ ഗ്രാമത്തിലൂടെയാണ് പോകുന്നത്.
ദേശീയ പാത വികസനത്തിന്റെ ഭാഗമായി ഈ പ്രദേശത്തുകൂടി പോവുന്ന പാത ആറുവരി പാതയായി മാറിയിട്ടുണ്ട്.
ഈ ഗ്രാമത്തിന്റെ 25 - 30 കിലോമീറ്ററിനകത്ത് 5 മുനിസിപ്പാലിറ്റിയും 1 കോർപ്പറേഷനും സ്ഥിതി ചെയ്യുന്നു.
തൃശ്ശൂർ , കൊടുങ്ങല്ലൂർ , ഇരിഞ്ഞാലക്കുട , ചാവക്കാട് , ഗുരുവായൂർ , കുന്നംകുളം എന്നിവയാണത്.
വലപ്പാട് ബീച്ച് ഒരു പ്രധാന വിനോദസഞ്ചാര കേന്ദ്രമാണ്.
കവി കുഞ്ഞുണ്ണിമാഷ്, സംവിധായകൻ ലാൽജോസ് എന്നിവരുടെ ജന്മദേശം കൂടിയാണ് വലപ്പാട്.
ചരിത്ര കാലങ്ങളിൽ ഒട്ടനവധി മത്സ്യത്തൊഴിലാളികളും കർഷകരും തിങ്ങി പാർത്തിരുന്ന ഗ്രാമം ആയിരുന്നു വലപ്പാട്.
ഗ്രാമത്തിന്റെ പടിഞ്ഞാറ് കേന്ദ്രികൃതമായി മത്സ്യതൊഴിലാളികളും കിഴക്ക് കേന്ദ്രികൃതമായി കർഷകരും ജീവിച്ചു പോന്നിരുന്നു.
വിദേശ അധിനിവേശ കാലത്ത് പള്ളി പണിയുവാനായി സ്ഥലം അളന്നു കൊടുത്തത് മത്സ്യ ബന്ധനത്തിന്  ഉപയോഗിച്ചിരുന്ന വലയുടെ അളവിന് സമമായിരുന്നു.
അതെ തുടർന്നാണ് ഗ്രാമത്തിന് വലപ്പാട് എന്ന പേര് വന്നതെന്ന് പറയപ്പെടുന്നു.
2001 ലെ സെൻസസ് പ്രകാരം വലപ്പാട് ഗ്രാമത്തിലെ ആകെയുള്ള ജനസംഖ്യ 34833 ആണ്.
അതിൽ 16404 പുരുഷന്മാരും 18429 സ്ത്രീകളും ആണ്.
രാസമ്മ ഭൂപാലൻ ഇംഗ്ലീഷ് വിലാസം https://ml.wikipedia.org/wiki/Rasammah_Bhupalan Indian National Army
രാസമ്മ നവോമി നവരത്നം അല്ലെങ്കിൽ മിസ്സിസ് എഫ്. ആർ. ഭൂപാലൻ എന്നും അറിയപ്പെട്ടിരുന്ന മലേഷ്യയിലെ സ്വാതന്ത്ര്യ സമര സേനാനിയും സാമൂഹ്യ പ്രവർത്തകയുമായിരുന്നു രാസമ്മ ഭൂപാലൻ (ജനനം:  മേയ് 1, 1927).
മയക്കുമരുന്ന് വിരുദ്ധ പ്രവർത്തനങ്ങൾ, സ്ത്രീകളുടെ അവകാശങ്ങൾ, വിദ്യാഭ്യാസം, സാമൂഹ്യനീതി എന്നിവയ്ക്കുവേണ്ടിയവർ പ്രവർത്തിച്ചു.
പ്രീ-സ്വാതന്ത്ര്യം
മലേഷ്യൻ (അക്കാലത്ത് മലായ് ) സ്വാതന്ത്ര്യത്തിനായി പോരാട്ടത്തിൽ ഉൾപ്പെട്ടിരുന്ന ആദ്യത്തെ സ്ത്രീകളിൽ ഒരാളായിരുന്നു രാസമ്മ .
ബ്രിട്ടീഷുകാരെ നേരിടാൻ ഇന്ത്യൻ നാഷണൽ ആർമിയുടെ വനിതാ വിഭാഗം ഝാൻസി റാണി ഓഫ് റെജിമെന്റിൽ ചേർന്നു.
രണ്ടാം ലോകമഹായുദ്ധസമയത്ത് ബർമയിൽ അവർ സേവനം ചെയ്തിരുന്നു.
സ്ത്രീകളുടെ അവകാശങ്ങൾ
വനിതാ ടീച്ചർ യൂണിയന്റെ സ്ഥാപകയായ രാസമ്മ വനിതാ ടീച്ചർമാർക്ക് തുല്യ ശമ്പളത്തിനായി അവർ പോരാടി.
കൂടാതെ, ഒരു കുടക്കീഴിൽ വേറിട്ട അധ്യാപകരെ യൂണിയനിൽ കൊണ്ടുവരാൻ ശ്രമിച്ചു.
ആദ്യ സ്കൂൾ പ്രിൻസിപ്പലും ലോകോത്തര വിദ്യാഭ്യാസ സംഘങ്ങളായ ലോക കോൺഫെഡറേഷന്റെ ആദ്യത്തെ ഏഷ്യൻ പ്രതിനിധിയുമാണ്.
നാഷണൽ കൌൺസിൽ ഓഫ് വിമൻസ് ഓർഗനൈസേഷനിലും (എൻസിഡബ്ല്യുഒ), പെമഡാമിലും വളരെ സജീവമായിരുന്നു.
1959 മുതൽ 1964 വരെ മലേഷ്യയിലെ  മെതോഡിസ്റ്റ് ബോയ്സ് സ്കൂളിലെ (MBSSKL) അദ്ധ്യാപികയായിരുന്നു.
1969 മുതൽ 14 വർഷം  1982- ൽ ജോലിയിൽ നിന്ന് വിരമിക്കുന്നതുവരെ അവർ കോലാലമ്പൂരിൽ (എം ജി.എസ്.കെ.എല്ലിൽ) മെതോഡിസ്റ്റ് ഗേൾസ് സ്കൂളിലെ പ്രിൻസിപ്പാളായി.
2007 നവംബർ 11 ന് മിസിസ് ഭൂപാലൻ MBSSKL ന്റെ 110-ാം വാർഷികം ആഘോഷം ഡിന്നറിൽ ബഹുമാനിക്കപ്പെട്ടിട്ടുള്ള ഏതാനും പ്രമുഖ അധ്യാപകരിൽ ഒരാളായിരുന്നു.
സ്കൂളിലെ എല്ലാ മുൻകാല അധ്യാപകരെയും ഡിന്നറിൽ ബഹുമാനിക്കാൻ പ്രത്യേകം സംഘടിപ്പിച്ചു.
2006 നവംബർ 21 ന് അസോസിയേറ്റ് പ്രൊഫസർ ഡോ. അരുണ ഗോപിനാഥ് എഴുതിയ ഒരു പുസ്തകം Footprints on The Sands of Time, Rasammah Bhupalan: A Life of Purpose സാംസ്കാരിക, കലാവിഭാഗത്തിൽ വിനോദസഞ്ചാര വകുപ്പ് മന്ത്രി ദാതുക് റൈസ് യാട്ടിം എത്തിച്ചു.
ദേശീയ ആർക്കൈവ്സ്, മന്ത്രാലയം, എൻസിഡബ്ല്യുഒ എന്നിവയുടെ പിന്തുണയോടെ പ്രസിദ്ധീകരിച്ച ജീവചരിത്രം ചരിത്രപരമായ പശ്ചാത്തലത്തിൽ കാണപ്പെടുന്ന രാസമ്മയുടെ ജീവിതമാണ്.
ഇതും കാണുക ജാനകി ആതി നഹപ്പൻ ലക്ഷ്മി സെഗാൾ അവലംബം Ministry in search of remarkable Malaysians , The Star, 22 November 2006 Mothers of substance , The Star, 20 August 2007.
They dared to take up public office , The Star, 20 August 2007.
രാസവസ്തു എന്ന പദത്തിന് വിദഗ്ദ്ധന്മാരാൽ ഉപയോഗിക്കുന്ന സാങ്കേതിക അർത്ഥമോ, അല്ലെങ്കിൽ നിത്യോപയോഗത്തിലുപയോഗിക്കുന്ന വിപുലമായ അർത്ഥമോ നിർദ്ദേശിക്കാം.
സാങ്കേതികപദമെന്ന നിലയിൽ രാസവസ്തു എന്നതിന്റെ അർത്ഥം ദ്രവ്യത്തിന്റെ ഒരു രൂപത്തെയാണ്- ഖരം, ദ്രാവകം, വാതകം.
അണുക്കൾ, തന്മാത്രകൾ എന്നീ ഘടകങ്ങൾ ചേർന്ന സ്ഥിരമായ രാസസംയുക്തങ്ങളാണ്.
അല്ലെങ്കിൽ ഭൗതികസ്വഭാവങ്ങളായ ഉരുകൽ നില, അപവർത്തനാങ്കം,സാന്ദ്രത എന്നിവ ഇതിനെ വിശേഷിപ്പിക്കാൻ അളക്കുന്നതിലൂടെ കഴിയും.
നിർവചനം Colors of a single chemical ( Nile red ) in different solvents, under visible and UV light, showing how the chemical interacts dynamically with its solvent environment.
പുതിയ സഹശ്രാബ്ദത്തിന്റെ രണ്ടാം ദശാബ്ദത്തിൽ ഈ പദം പ്രധാന നിഘണ്ടുക്കളായ Merriam-Websterഉം, Oxfordഉം പുനർനിർവ്വചിച്ചിട്ടുണ്ട്.
എങ്കിലും രാസവസ്തുവിനെ ഇന്റർനാഷണൽ യൂണിയൻ ഓഫ് പ്യുർ ആന്റ് അപ്ലൈഡ് കെമിസ്ട്രി രണ്ടായി നിർവചിച്ചിട്ടുണ്ട്.
സാങ്കേതിക രസതന്ത്ര പദമായി സാധാരണയായി ഉപയോഗിക്കുന്ന പദാർത്ഥമെന്ന നിലയിൽ മനസ്സിലാക്കാം.
മുൻകാലങ്ങളിൽ സാങ്കേതികമായി ഐ. യു. പി. എ. സി  രാസവസ്തുവിന്റെ ഉപയോഗം മറ്റ് കൂടുതൽ പ്രത്യേകമായുള്ള രാസവിഭാഗങ്ങളുടേതിന്റെ വിപുലമായുള്ളതാണ്.
എന്നാൽ പൊതുവായ അർത്ഥത്തിൽ രാസപദാർത്ഥമായി തിരിച്ചറിയാൻ കഴിയാവുന്നവയാണ് രാസവസ്തു.
ചരിത്രം രാസമൂലകങ്ങൾ രാസസംയുക്തങ്ങൾ ഇതും കാണുക Chemical safety signs IUPAC nomenclature Prices of elements and their compounds കുറിപ്പുകളും അവലംബവും കൂടുതൽ വായനയ്ക്ക് N. H. Ray, 1979, Inorganic polymers, New York, NY, USA:John Wiley and Sons.
രാസവസ്തുക്കളുടെ വിഷഫലത്തെക്കുറിച്ചുള്ള റജിസ്ട്രി ഇംഗ്ലീഷ് വിലാസം https://ml.wikipedia.org/wiki/Registry_of_Toxic_Effects_of_Chemical_Substances
അവലംബമായിക്കൊടുത്തിട്ടുള്ള പഠനങ്ങളുടെ വിശ്വാസ്യതയോ ഉപയുക്തതയോ കണക്കിലെടുക്കാതെതന്നെ തുറന്ന ശാസ്ത്രസാഹിത്യങ്ങളിൽ നിന്നും രൂപംകൊടുത്തിട്ടുള്ള ഒരു ഡാറ്റാബേസ് ആണ് രാസവസ്തുക്കളുടെ വിഷഫലത്തെക്കുറിച്ചുള്ള റജിസ്ട്രി (Registry of Toxic Effects of Chemical Substances) ( RTECS ).
2001 വരെ അമേരിക്ക യിലെ US National Institute for Occupational Safety and Health (NIOSH) കൈകാര്യം ചെയ്യുകയും സൗജന്യമായി ലഭ്യമാക്കിക്കൊണ്ടിരിക്കുകയും ചെയ്ത ഈ ഡാറ്റാബേസ് ഇപ്പോൾ സിമിക്സ് എന്നൊരു സ്വകാര്യകമ്പനിയാണ് നോക്കിനടത്തുന്നത്, അതാവട്ടെ സൗജന്യമായി ലഭ്യവുമല്ല.
ഒരു ഫയലിൽ ആറു തരം വിഷങ്ങളെപ്പറ്റിയാവും ഉണ്ടാവുക: Primary irritation Mutagenic effects Reproductive effects Tumorigenic effects Acute toxicity Other multiple dose toxicity
LD 50 , LC 50 , TDLo, TCLo മുതലായ പ്രത്യേകവിഷാംശത്തെപ്പറ്റി പ്രതിപാദിക്കുന്നുണ്ടെന്നതുകൂടാതെ പഠനം നടത്തിയ സ്പീഷിസുകളെപ്പറ്റിയും എങ്ങനെയാണ് നൽകേണ്ടതെന്നും സൂചനയുണ്ട്.
വിവരങ്ങൾ എവിടുന്നാണ് ലഭ്യമായതെന്നു നൽകിയിട്ടുണ്ടെങ്കിലും അവയൊന്നും പഠനം നടത്തിയിട്ടല്ല ഈ ഡാറ്റാബേസിൽ പ്രസിദ്ധീകരിക്കുന്നത്.
ചരിത്രം പുറത്തേക്കുള്ള കണ്ണികൾ RTECS overview Accelrys website Archived 2013-10-23 at the Wayback Machine .
RightAnswer Website ToxPlanet Website
രാസഷണ്ഡീകരണം ഇംഗ്ലീഷ് വിലാസം https://ml.wikipedia.org/wiki/Chemical_castration
ലൈംഗികചോദനയും ലൈംഗികോത്തേജനവും കുറയ്ക്കാനുദ്ദേശിച്ചുള്ള ഔഷധപ്രയോഗത്തെയാണ് രാസഷണ്ഡീകരണം (Chemical castration) എന്നു പറയുന്നത്.
ശസ്ത്രക്രീയയിലൂടെയുള്ള ഷണ്ഡീകരണത്തിൽ വൃഷണങ്ങൾ കീറിമാറ്റുകയാണ് ചെയ്യുന്നതെങ്കിൽ രാസപ്രയോഗം യഥാർത്ഥത്തിൽ ഒരു മനുഷ്യന്റെ വൃഷണങ്ങൾക്ക് സ്ഥിരമായ നാശമൊന്നും വരുത്തുകയില്ല.
ഇത് കുട്ടികളുണ്ടാകാതിരിക്കാനുള്ള തരം ശസ്ത്രക്രീയയുമല്ല
മരുന്നുകളുടെ ഉപയോഗം നിലയ്ക്കുമ്പോൾ ഷണ്ഡീകരണം നിലയ്ക്കുമെന്നാണ് പൊതുവിൽ കരുതപ്പെടുന്നത്.
ചിലപ്പോൾ ശരീരത്തിലെ രാസപ്രവർത്തനങ്ങളിൽ സ്ഥിരമായ മാറ്റം മരുന്നുപയോഗത്തിലൂടെ സംഭവിക്കുന്നതായി കാണപ്പെടുന്നുണ്ട്.
അസ്ഥികളിലെ കാൽസ്യത്തിന്റെ അളവ് കുറയുന്നതുപോലു‌ള്ള മാറ്റങ്ങളാണ് കാണപ്പെട്ടിട്ടുള്ളത്.
പാർശ്വഫലങ്ങളുണ്ടാകാനുള്ള സാദ്ധ്യത, മനുഷ്യാവകാശദ്ധ്വംശനമാണ് എന്ന ആരോപണം എന്നിവയുണ്ടെങ്കിലും പല ലോകരാജ്യങ്ങളിലും ഒരു ശിക്ഷാരീതിയായി രാസപ്രയോഗത്തിലൂടെയുള്ള ഷണ്ഡീകരണം നടക്കുന്നുണ്ട്.
രാസപ്രയോഗം
പുരുഷ ലൈംഗികഹോർമോണുകളായ ആൻഡ്രൊജനുകൾക്ക് എതിരായി പ്രവർത്തിക്കുന്ന ആന്റി ആൻഡ്രൊജൻ മരുന്നുകളാണ് നൽകുന്നത്.
സൈപ്രോട്ടറോൺ അസറ്റേറ്റ് , ഡിപോ-പ്രൊവേറ എന്നിവ കൃത്യമായ ഇടവേളകളിൽ നൽകപ്പെടും.
ഡിപോ പ്രൊവേറ മൂന്നുമാസത്തിലൊരിക്കൽ കുത്തിവയ്ക്കുകയാണ് ചെയ്യുന്നത്.
സൈക്കോസിസ് എന്ന മാനസികരോഗചികിത്സയുക്കുപയോഗിക്കുന്ന ബെൻപെരിഡോൾ പോലെയുള്ള മരുന്നുകളും ഈ ആവശ്യത്തിനുപയോഗിക്കാവുന്നതാണ്.
ഇത് വളരെനാൾ ഫലം നീണ്ടുനിൽക്കുന്ന തരം കുത്തിവയ്പ്പിലൂടെ നൽകാവുന്നതാണ്.
പുരുഷന്മാരിൽ ഉപയോഗിക്കുമ്പോൾ ഈ മരുന്നുകൾ ലൈംഗികാസക്തിയും ലൈംഗിക വിചാരങ്ങളും ഉദ്ധാരണശേഷിയും കുറയ്ക്കും.
ജീവന് അപകടമുണ്ടാക്കുന്ന തരം പാർശ്വഫലങ്ങൾ വിരളമാണ്.
ശരീരത്തിൽ കൊഴുപ്പിന്റ അംശം കൂടുക, അസ്ഥികളുടെ സാന്ദ്രത കുറയുക, ഹൃദ്രോഗമുണ്ടാകാനുള്ള സാദ്ധ്യത വർദ്ധിക്കുക എന്നിങ്ങനെയുള്ള പ്രശ്നങ്ങളുണ്ട്.
സ്തനവളർച്ച (gynecomastia), രോമവളർച്ച കുറയുക, പേശികളുടെ അളവു കുറയുക മുതലായ പാർശ്വഫലങ്ങളുമുണ്ടാകാറുണ്ട്.
ശസ്ത്രക്രീയയിലൂടെ ഷണ്ഡരാക്കുകയോ ജീവിതകാലം മുഴുവൻ ജയിലിലടയ്ക്കുകയോ ചെയ്യുന്നതിലും കൂടുതൽ മനുഷ്യത്വമുള്ള ശിക്ഷയാണ് ഇതെന്ന് ഒരുപക്ഷം വാദിക്കുമ്പോൾ, അമേരിക്കൻ സിവിൽ ലിബർട്ടീസ് യൂണിയൻ പോലുള്ള സംഘടനകൾ ഇതിനുപയോഗിക്കുന്ന മരുന്നുൾപ്പെടെ ഒരു മരുന്നും നിർബന്ധത്തിലൂടെയോ പ്രേരണയിലൂടെയോ ഏതൊരു മനുഷ്യനും നൽകുന്നതിനെ എതിർക്കുന്നു.
ഇത് ക്രൂരവും അസാധാരണവുമായ ശിക്ഷാരീതിയാണെന്നാണ് അവരുടെ അഭിപ്രായം.
അമേരിക്കൻ ഭരണഘടനയുടെ എട്ടാം ഭേദഗതി പ്രകാരം ഇത്തരം ശിക്ഷാരീതി നിരോധിക്കപ്പെട്ടിട്ടുണ്ടെന്നും അതിനാൽ ഈ ശിക്ഷ നിർത്തലാക്കണമെന്നും അവർ വാദിക്കുന്നു.
സന്താനോൽപ്പാദനം എന്ന അവകാശത്തെ ഈ ശിക്ഷ തടയുന്നു എന്നും പലതരം ആരോഗ്യപ്രശ്നങ്ങൾ ഇതുമൂലം ഉണ്ടാകുന്നുണ്ട് എന്നുമാണ് അവരുടെ വാദം.
അമേരിക്കൻ ഭരണഘടനയുടെ പതിനാലാം ഭേദഗതി പ്രകാരമുള്ള തുല്യസംരക്ഷണം എന്ന തത്ത്വവും ഈ ശിക്ഷാരീതി ലംഘിക്കുന്നുണ്ട് എന്ന വാദമുണ്ട്.